
ΔΕΛΤΙΟ ΤΥΠΟY
Σύλληψη ημεδαπού για παράβαση των Ν.4139/2013 στην Καβάλα - Εντοπισμός 43 αλλοδαπών στη Λήμνο - Διακομιδές ασθενών

Τις πρωινές ώρες της 17/08/26, συνελήφθη ένας 39χρονος ημεδαπός για παράβαση του Ν. 4139/2013 «περί εξαρτησιογόνων ουσιών», από στελέχη του Γραφείου Δίωξης Ναρκωτικών του Κεντρικού Λιμεναρχείου Καβάλας, στον κεντρικό επιβατικό λιμένα. Ειδικότερα, σε έλεγχο που του διενεργήθηκε πριν τον απόπλου επιβατηγού-οχηματαγωγού (Ε/Γ-Ο/Γ) πλοίου με προορισμό το λιμάνι του Αγίου Ευστρατίου, εντοπίστηκε στην κατοχή του μία μεταλλική συσκευασία περιέχουσα ακατέργαστη κάνναβη, μικτού βάρους τριάντα (30) γραμμαρίων.


Ακολούθησε νόμιμη κατ’ οίκον έρευνα σε περιοχή της Θεσσαλονίκης, κατά την οποία βρέθηκαν δύο νάιλον συσκευασίες περιέχουσες ακατέργαστη κάνναβη συνολικού μεικτού βάρους 7,8 γραμμαρίων και ένας μαύρος πλαστικός τρίφτης με υπολείμματα.

Από το Κεντρικό Λιμεναρχείο Καβάλας που διενεργεί την προανάκριση, κατασχέθηκαν οι ανωτέρω ποσότητες ναρκωτικών ουσιών, οι οποίες πρόκειται να παραδοθούν στο Τμήμα Χημικών Υπηρεσιών Καβάλας.

Διαθέσιμο φωτογραφικό υλικό έχει αναρτηθεί στο www.hcg.gr 

*****

Τις πρωινές ώρες σήμερα, ενημερώθηκε η Λιμενική Αρχή της Μύρινας για την ύπαρξη αλλοδαπών στη χερσαία περιοχή πλησίον οικισμού Φισίνης Λήμνου. Αμέσως, στο σημείο μετέβησαν στελέχη Λ.Σ.-ΕΛ.ΑΚΤ., όπου εντόπισαν σαράντα τρείς (43) αλλοδαπούς, καλά στην υγεία τους. Οι ανωτέρω αλλοδαποί μεταφέρθηκαν σε παρακείμενο χώρο φύλαξης στον λιμένα Αγίου Νικολάου Μύρινας και ακολούθως στο ΚΥΤ Μαυροβουνίου. Προανάκριση διενεργείται από το Λιμεναρχείο Μύρινας. 
*****

Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:

-39χρονης, από το λιμάνι Αγνώντα Σκοπέλου στο λιμάνι Βόλου, με το Τ/Ρ-Α/Ψ «ΜΑΤΘΙΛΔΗ» Ν.Σ. 45,

-80χρονου, από το λιμάνι Πάρου στο λιμάνι Σύρου, με το Ε/Γ-Τ/Ρ «ΚΥΡΙΑΡΧΟΣ ΙΙ» Ν. ΝΑΞΟΥ 57,
-75χρονης και 62χρονης, από το λιμάνι Αγνώντα Σκοπέλου στο λιμάνι Βόλου, με το Τ/Ρ-Α/Ψ «ΑΓΙΟΣ ΔΗΜΗΤΡΙΟΣ» Τ.Σ. 190Α και
-12χρονου αγοριού, από το λιμάνι Μαθρακίου στο λιμάνι Αγίου Στεφάνου Αυλιωτών Κέρκυρας με Περιπολικό σκάφος (ΠΛΣ) Λ.Σ.-ΕΛ.ΑΚΤ.. 

ΕΛΛΗΝΙΚΗ ΔΗΜΟΚΡΑΤΙΑ

